Health Tips: ತಲೆಹೊಟ್ಟಿನ ಸಮಸ್ಯೆಗೆ ಮನೆಯಲ್ಲಿಯೇ ಇದೆ ಮದ್ದು ನೈಸರ್ಗಿಕ ಪದಾರ್ಥಗಳನ್ನು ಬಳಸುವ ಅಭ್ಯಾಸ ಬೆಳೆಸಿಕೊಳ್ಳಿ ತಲೆಹೊಟ್ಟು ಸಾಮಾನ್ಯವಾಗಿ ಎದುರಾಗುವ ಸಮಸ್ಯೆಗಳಲ್ಲಿ ಒಂದಾಗಿದೆ. ಕಲುಷಿತ ನೀರು ಮತ್ತು ವಾಯು ಮಾಲಿನ್ಯದಿಂದಾಗಿ ತಲೆಹೊಟ್ಟು ಹೆಚ್ಚು ಕಾಣಿಸಿಕೊಳ್ಳುತ್ತದೆ. ಇದರಿಂದಾಗಿ ತಲೆ ಕೂದಲು ಉದುರುವ ಸಮಸ್ಯೆ ಎದುರಾಗುತ್ತದೆ. ಇತ್ತೀಚಿನ ಯುವ ಪೀಳೆಗೆಗೆ ತಲೆಹೊಟ್ಟೆ ಹೆಚ್ಚು ಆತಂಕಕಾರಿ ಸಂಗತಿಯಾಗಿದೆ. ತಲೆಹೊಟ್ಟು ನಿವಾರಣೆಗೆ ವಿವಿಧ ರೀತಿಯ ಶಾಂಪು ಬಳಸಿದರೂ, ಕೆಲವೊಮ್ಮೆ ಯಾವುದೇ ಪ್ರಯೋಜನವಾಗುವುದಿಲ್ಲ. ಆದರೆ ಇದಕ್ಕಾಗಿ ಚಿಂತೆಗೀಡಾಗಿ ಬೇರೆ ಬೇರೆ ಔಷಧಿ ಬಳಸುವ ಬದಲು ನೈಸರ್ಗಿಕವಾಗಿ ಸಿಗುವ ಒಂದಷ್ಟು ಪದಾರ್ಥಗಳನ್ನು ಬಳಸುವುದು ಸೂಕ್ತ. ಹಾಗಿದ್ದರೆ ತಲೆಹೊಟ್ಟು ಕಡಿಮೆ ಮಾಡುವುದು ಹೇಗೆ ಎನ್ನುವ ಪ್ರಶ್ನೆಗೆ ಇಲ್ಲಿದೆ ಉತ್ತರ. 1. ಚಹಾ ಮರದ ಎಣ್ಣೆ ಇದು ಶಕ್ತಿಯುತವಾದ ಆಂಟಿಮೈಕ್ರೊಬಿಯಲ್ ಮತ್ತು ಉರಿಯೂತದ ಗುಣಲಕ್ಷಣಗಳನ್ನು ಕಡಿಮೆ ಮಾಡುತ್ತದೆ. ಜತೆಗೆ ಇದು ತಲೆಹೊಟ್ಟನ್ನು ನಿಯಂತ್ರಿಸುತ್ತದೆ. ಅಧ್ಯಯನದ ಪ್ರಕಾರ ಚಹಾ ಮರದ ಎಣ್ಣೆಯು ತಲೆಹೊಟ್ಟು ಮೇಲೆ ನೇರವಾಗಿ ಪ್ರಭಾವ ಬೀರುತ್ತದೆ. ಅಲ್ಲದೆ ಚಹಾ ಮರದ ಎಣ್ಣೆ ರೋಗಲಕ್ಷಣಗಳ ತೀವ್ರತೆಯನ್ನು ಶೇಕಡಾ 41 ರಷ್ಟು ಕಡಿಮೆ ಮಾಡುತ್ತದೆ. ತಲೆಯಲ್ಲಿನ ಜಿಡ್ಡು ಮತ್ತು ತುರಿಕೆಯನ್ನು ಸುಧಾರಿಸುವಲ್ಲಿಯೂ ಚಹಾ ಮರದ ಎಣ್ಣೆ ಪ್ರಮುಖ ಪಾತ್ರ ವಹಿಸಿದೆ. ಚಹಾ ಮರದ ಎಣ್ಣೆಯು ಸೂಕ್ಷ್ಮ ಚರ್ಮ ಹೊಂದಿರುವವರಲ್ಲಿ ಕಿರಿಕಿರಿಯನ್ನು ಉಂಟುಮಾಡುತ್ತದೆ ಎಂಬುದನ್ನು ನೆನಪಿನಲ್ಲಿಡಿ. ಹೀಗಾಗಿ ಈ ಎಣ್ಣೆಯನ್ನು ನೇರವಾಗಿ ಚರ್ಮಕ್ಕೆ ಬಳಸುವ ಮೊದಲು ಕೈ ಅಥವಾ ಇತರ ಭಾಗಕ್ಕೆ ಹಾಕಿ ನೋಡಿ. ಆಗ ಇದು ನಿಮ್ಮ ಚರ್ಮಕ್ಕೆ ಹೊಂದಿಕೊಳ್ಳುತ್ತದೆಯೋ ಅಥವಾ ಇಲ್ಲವೋ ಎನ್ನುವುದು ತಿಳಿಯುತ್ತದೆ. ಮೊಡವೆಗಳಿಂದ ಮುಕ್ತಿ ಪಡೆಯಲು ಕೂಡ ಚಹಾ ಮರದ ಎಣ್ಣೆ ಬಳಸುತ್ತಾರೆ. 2. ತೆಂಗಿನ ಎಣ್ಣೆ ಬಳಸಿ ಅನೇಕ ಆರೋಗ್ಯ ಪ್ರಯೋಜನಗಳಿಗೆ ಹೆಸರುವಾಸಿಯಾದ ತೆಂಗಿನ ಎಣ್ಣೆ ತಲೆಹೊಟ್ಟು ನಿವಾರಣೆಗೆ ಇರುವ ನೈಸರ್ಗಿಕ ಪರಿಹಾರವಾಗಿದೆ. ತೆಂಗಿನ ಎಣ್ಣೆ ಚರ್ಮದ ಜಲಸಂಚಯನವನ್ನು ಸುಧಾರಿಸಲು ಮತ್ತು ಶುಷ್ಕತೆಯನ್ನು ತಡೆಯಲು ಸಹಾಯ ಮಾಡುತ್ತದೆ. 34 ಜನರ ಒಂದು ಸಣ್ಣ ಅಧ್ಯಯನವು ತೆಂಗಿನ ಎಣ್ಣೆ ಚರ್ಮದ ಜಲಸಂಚಯನವನ್ನು ಸುಧಾರಿಸುವಲ್ಲಿ ಖನಿಜ ತೈಲದಂತೆ ಪರಿಣಾಮಕಾರಿಯಾಗಿದೆ ಎಂದು ತಿಳಿಸಿದೆ. ಚರ್ಮದ ಸ್ಥಿತಿಯು ತಲೆಹೊಟ್ಟುಗೆ ಕಾರಣವಾಗಬಹುದು. ಹೀಗಾಗಿ ತೆಂಗಿನ ಎಣ್ಣೆಯನ್ನು ಬಳಸಿ ಇದು ತುರಿಕೆ ಮತ್ತು ಉರಿಯೂತದಿಂದ ಮುಕ್ತಿ ನೀಡುತ್ತದೆ. 3. ಅಲೋವೆರಾ ತಲೆಹೊಟ್ಟು ಕಡಿಮೆ ಮಾಡುತ್ತದೆ ಅಲೋವೆರಾ ಒಂದು ರೀತಿಯ ರಸವತ್ತಾದ ಗಿಡವಾಗಿದ್ದು, ಇದನ್ನು ಚರ್ಮಕ್ಕೆ ಸಂಬಂಧಿಸಿದ ಮುಲಾಮು, ಸೌಂದರ್ಯವರ್ಧಕಗಳು ಮತ್ತು ಲೋಷನ್ಗಳಿಗೆ ಬಳಸಲಾಗುತ್ತದೆ. ಅಲೋವೆರಾವನ್ನು ಸುಟ್ಟಗಾಯಗಳು, ಸೋರಿಯಾಸಿಸ್ ಮತ್ತು ಹುಣ್ಣುಗಳ ಚಿಕಿತ್ಸೆಗೆ ಬಳಸಲಾಗುತ್ತದೆ. ಅಂತೆಯೇ ಇದು ತಲೆಹೊಟ್ಟನ್ನು ನಿವಾರಿಸುತ್ತದೆ. ಅಲೋವೆರಾದ ಆಂಟಿಬ್ಯಾಕ್ಟೀರಿಯಲ್ ಮತ್ತು ಆಂಟಿಫಂಗಲ್ ಗುಣಲಕ್ಷಣಗಳು ತಲೆಹೊಟ್ಟಿನಿಂದ ರಕ್ಷಿಸಿಕೊಳ್ಳಲು ಸಹಾಯ ಮಾಡುತ್ತದೆ. ನೆತ್ತಿಯಿಂದ ಕೂದಲು ಉದುರುವಿಕೆಗೆ ಕಾರಣವಾಗುವ ಶಿಲೀಂಧ್ರಗಳ ಸೋಂಕನ್ನು ನಿಯಂತ್ರಿಸಲು ಸಹ ಇದು ಸಹಾಯ ಮಾಡುತ್ತದೆ. 4. ಒತ್ತಡವನ್ನು ಕಡಿಮೆ ಮಾಡಿ ಒತ್ತಡವು ಆರೋಗ್ಯದ ಹಲವು ವಿಷಯಗಳ ಮೇಲೆ ಪರಿಣಾಮ ಬೀರುತ್ತದೆ ಎಂದು ನಂಬಲಾಗಿದೆ. ಇದು ಮಾನಸಿಕ ಅನಾರೋಗ್ಯಕ್ಕೆ ಕಾರಣವಾದರೂ ಇದರಿಂದ ದೈಹಿಕವಾಗಿ ನಾನಾ ಬದಲಾವಣೆಗಳಾಗುತ್ತದೆ. ಅಂದರೆ ಒತ್ತಡವು ತಲೆಯಲ್ಲಿ ತುರಿಕೆ, ಪ್ರತಿರಕ್ಷಣಾ ವ್ಯವಸ್ಥೆಯನ್ನು ಕುಗ್ಗಿಸುವ ಕಾರ್ಯ ಮಾಡುತ್ತದೆ. ಇದು ತಲೆಹೊಟ್ಟಿಗೆ ಕಾರಣವಾಗುತ್ತದೆ. ಹೀಗಾಗಿ ಒತ್ತಡವನ್ನು ಕಡಿಮೆ ಮಾಡಿಕೊಳ್ಳಿ. ಒತ್ತಡದ ಮಟ್ಟವನ್ನು ನಿಯಂತ್ರಣದಲ್ಲಿಡಲು, ಧ್ಯಾನ, ಯೋಗ, ಅರೋಮಾಥೆರಪಿಯಂತಹ ಕೆಲವು ತಂತ್ರಗಳನ್ನು ಪ್ರಯತ್ನಿಸಿ. 5. ಆಯಪಲ್ ಸೈಡರ್ ವಿನೆಗರ್ ಬಳಸಿ ಆಯಪಲ್ ಸೈಡರ್ ವಿನೆಗರ್ ವಿವಿಧ ರೀತಿಯ ಆರೋಗ್ಯ ಪ್ರಯೋಜನಗಳನ್ನು ಹೊಂದಿದೆ. ಅಂತೆಯೇ ಆಯಪಲ್ ಸೈಡರ್ ವಿನೆಗರ್ ಅನ್ನು ತಲೆಹೊಟ್ಟು ತೊಡೆದುಹಾಕಲು ನೈಸರ್ಗಿಕ ಪರಿಹಾರವಾಗಿ ಬಳಸಲಾಗುತ್ತದೆ. ವಿನೆಗರ್ನ ಆಮ್ಲೀಯತೆಯು ನೆತ್ತಿಯ ಮೇಲೆ ಸತ್ತ ಚರ್ಮದ ಕೋಶಗಳಲ್ಲಿ ಪುರ್ನಜೀವ ತುಂಬಲು ಸಹಾಯ ಮಾಡುತ್ತದೆ. ನೀವು ಆಯಪಲ್ ಸೈಡರ್ ವಿನೆಗರ್ ಅನ್ನು ಮೊದಲು ಬಳಸುತ್ತಿದ್ದರೆ, ನೀವು ಬಳಸುವ ಶಾಂಪೂಗೆ ಕೆಲವು ಚಮಚ ಸೇರಿಸಿ ಅಥವಾ ಅದನ್ನು ಇತರ ತೈಲಗಳೊಂದಿಗೆ ಸೇರಿಸಿ, ಬಳಿಕ ನಿಮ್ಮ ಕೂದಲಿಗೆ ಬಳಸಿ. 6. ಒಮೆಗಾ 3 ಹೊಂದಿರುವ ಆಹಾರ ಸೇವಿಸಿ ಒಮೆಗಾ 3 ಕೊಬ್ಬಿನಾಮ್ಲಗಳು ದೇಹದಲ್ಲಿ ಪ್ರಮುಖ ಪಾತ್ರವಹಿಸುತ್ತವೆ. ಜೀವಕೋಶಗಳಿಗೆ ಸತ್ವವನ್ನು ನೀಡುತ್ತದೆ. ಅಲ್ಲದೆ ನಿಮ್ಮ ಹೃದಯ, ಪ್ರತಿರಕ್ಷಣಾ ವ್ಯವಸ್ಥೆ ಮತ್ತು ಶ್ವಾಸಕೋಶದ ಕಾರ್ಯಗಳಲ್ಲಿಯೂ ನಿರ್ಣಾಯಕ ಪಾತ್ರವಹಿಸಿದೆ. ಒಮೆಗಾ 3 ಕೊಬ್ಬಿನಾಮ್ಲಗಳು ಚರ್ಮದ ಆರೋಗ್ಯಕ್ಕೂ ಪ್ರಮುಖವಾಗಿವೆ. ಒಮೆಗಾ 3 ಕೊಬ್ಬಿನಾಮ್ಲಗಳ ಕೊರತೆಯು ಒಣ ಕೂದಲು, ಒಣ ಚರ್ಮ ಮತ್ತು ತಲೆಹೊಟ್ಟು ಸೇರಿದಂತೆ ಹಲವಾರು ರೋಗಲಕ್ಷಣಗಳಿಗೆ ಕಾರಣವಾಗಬಹುದು. ಹೀಗಾಗಿ ಸಾಲ್ಮನ್, ಟ್ರೌಟ್ ಮತ್ತು ಮ್ಯಾಕೆರೆಲ್ನಂತಹ ಮೀನುಗಳನ್ನು ಸೇವಿಸಿ. ಇದು ಕಿರಿಕಿರಿ ಮತ್ತು ತಲೆಹೊಟ್ಟು ರೋಗಲಕ್ಷಣಗಳನ್ನು ನಿವಾರಿಸಲು ಸಹಾಯ ಮಾಡುತ್ತದೆ ಮೀನು ಸೇವಿಸುವುದಿಲ್ಲ ಎನ್ನುವವರು ಮೀನಿನ ಎಣ್ಣೆಯನ್ನು ಪೂರಕವಾಗಿ ತೆಗೆದುಕೊಳ್ಳಬಹುದು ಅಥವಾ ಅಗಸೆಬೀಜ, ಚಿಯಾ ಬೀಜಗಳನ್ನು ಸೇವಿಸಬಹುದು. 7. ಅಡಿಗೆ ಸೋಡಾ ಅಡಿಗೆ ಸೋಡಾ ತಲೆಹೊಟ್ಟು ನಿವಾರಣೆಗೆ ತ್ವರಿತ, ಸುಲಭ ಮತ್ತು ಅನುಕೂಲಕರವಾದ ಪದಾರ್ಥವಾಗಿದೆ. ಸತ್ತ ಚರ್ಮದ ಕೋಶಗಳನ್ನು ತೆಗೆದುಹಾಕಲು ಮತ್ತು ತುರಿಕೆ ಕಡಿಮೆ ಮಾಡಲು ಇದು ಪ್ರಮುಖ ಕಾರ್ಯನಿರ್ವಹಿಸುತ್ತದೆ. ಅಡಿಗೆ ಸೋಡಾವು ಆಂಟಿಫಂಗಲ್ ಗುಣಗಳನ್ನು ಹೊಂದಿದೆ. ಇದು ತಲೆಹೊಟ್ಟು ಚಿಕಿತ್ಸೆಯಲ್ಲಿ ಪ್ರಯೋಜನಕಾರಿಯಾಗಿದೆ. ಒದ್ದೆಯಾದ ಕೂದಲಿಗೆ ಅಡುಗೆ ಸೋಡಾ ಹಾಕಿ ಮಸಾಜ್ ಮಾಡಿ, 5 ನಿಮೀಷಗಳ ನಂತರ ಶಾಂಪೂವಿನಿಂದ ತೊಳೆಯಿರಿ. ಇದನ್ನೂ ಓದಿ: Dandruff: ತಲೆಹೊಟ್ಟಿನ ಸಮಸ್ಯೆಗಾಗಿ ಇಲ್ಲಿದೆ ಪರಿಹಾರ ನೈಸರ್ಗಿಕವಾಗಿ ಸಿಗುವ ವಸ್ತುಗಳ ಬಳಕೆಯೇ ಹೆಚ್ಚು ಸೂಕ್ತ Neem Leaves: ಕಹಿ ಬೇವಿನ ಸೇವನೆ ಕಷ್ಟವಾದರೂ, ಆರೋಗ್ಯಕರ ಗುಣಗಳ ದೃಷ್ಟಿಯಿಂದ ಸೇವಿಸುವ ಅಭ್ಯಾಸ ಮಾಡಿಕೊಳ್ಳಿ The post Health Tips: ತಲೆಹೊಟ್ಟಿನ ಸಮಸ್ಯೆಗೆ ಮನೆಯಲ್ಲಿಯೇ ಇದೆ ಮದ್ದು ನೈಸರ್ಗಿಕ ಪದಾರ್ಥಗಳನ್ನು ಬಳಸುವ ಅಭ್ಯಾಸ ಬೆಳೆಸಿಕೊಳ್ಳಿ appeared first on TV9 Kannada.